Ringeren i Notre Dame (1996)

Ringeren i Notre Dame (originaltittel: The Hunchback of Notre Dame) er en amerikansk animert eventyr-drama og filmmusikal fra 1996, produsert av Walt Disney Studios. Filmen er lagt til Paris på slutten av 1400-tallet og handler om en misdannet unge som under oppveksten blir tvunget til å bo i et av klokketårnene i Notre-Dame-katedralen. Som voksen blir han kjent under navnet "Ringeren i Notre Dame". Historien er basert på Victor Hugos roman med samme navn.
Filmen er den 34. i rekken av Disneys klassikere.


== Handling ==
Handlingen er lagt til Paris i 1482. Fire sigøynere prøver å komme usett inn i Paris, men blir stoppet av Dommer Frollo. Den ene sigøyneren har et barn med seg som vaktene vil ta fra henne, og derfor bestemmer hun seg for å prøve å flykte unna til fots. Frollo forfølger henne på hest. Utenfor Notre Dame tar han henne igjen og prøver å ta babyen fra henne. Hun ender opp med å falle og slå hodet mot steintrappa foran Notre Dame. Frollo finner ut at barnet er misdannet og bestemmer seg for å hive det i brønnen, men han blir i siste øyeblikk stoppet av erkediakonen. Han forlanger at Frollo tar seg av barnet som sitt eget. Frollo går med på dette, men krever at barnet bli boende i kirken der ingen kan se ham. 
Barnet vokser opp i kirken under navnet Quasimodo. Her deler han tilværelse med tre steinfigurer. Lengselsfullt stirrer han og de tre kompisene ned på torget der årets fest for gjøglere, narrer og vanlige folk pågår for fullt. Quasimodo vil så gjerne være med. Derfor trosser han Frollos forbud mot å forlate klokketårnet. Der ute møter han den vakre sigøynersken Esmeralda og hennes livlige geit Djali. Sammen dras de inn i et halsbrekkende eventyr fylt av spenning og overraskelser.


== Om filmen ==


=== Popularitet og økonomi ===
Ringeren i Notre Dame ble meget populær, spesielt utenfor USA. Den innbrakte $325,5 millioner på verdensbasis, hvorav $100 millioner i USA. Den havnet på en 15. plass over de mest innbringende filmene i USA i 1996 og på femteplass på verdensbasis. Den ble den mest besøkte filmen i Frankrike i 1996.Produksjonskostnadene var på $100 millioner.


=== Anmelderne ===
Den fikk blandet mottakelse av anmelderne, noe som gjenspeiles at den har fått 71 % på Rotten Tomatoes. Den amerikanske anmelderen Roger Ebert gav den toppkarakter, mens Leonard Maltin gav den 3 av 4 stjerner.


== Rolleliste (stemmegivere) ==


== Sanger ==
 Klokkene i Notre-Dame
Sigve Bøe
Thorbjørn Lindhjem
Paul Åge Johannessen Ute
Ole Fjellvikås De utstøtte
Benedicte Adrian Bakvendtdagen
Sigve Bøe Himmel og Helvete
Ole Fjellvikås
Paul Åge Johannessen En kar som du
Brede Bøe
Geir Rebbestad
Turid Balke Mirakelgården
Sigve Bøe


== Referanser ==


== Eksterne lenker ==
Offisielt nettsted 
(en) The Hunchback of Notre Dame (1996 film) – kategori av bilder, video eller lyd på Commons 
(en) Ringeren i Notre Dame på Internet Movie Database 
(no) Ringeren i Notre Dame hos Filmfront 
(sv) Ringeren i Notre Dame i Svensk Filmdatabas 
(da) Ringeren i Notre Dame i Danmark Nationale Filminstitut 
(fr) Ringeren i Notre Dame på Allociné 
(nl) Ringeren i Notre Dame på MovieMeter 
(en) Ringeren i Notre Dame på AllMovie 
(en) Ringeren i Notre Dame på Turner Classic Movies 
(en) Ringeren i Notre Dame på Rotten Tomatoes 
(en) Ringeren i Notre Dame på Metacritic